ሓደ ካብ ኣወሃሀድቲ እቲ ሰልፊ ኣሉላ ሰሎሞን፡ "ሕጊ ብኣኽበርቲ ሕጊ እምበር፡ ወተሃደር ሰዲድካ ኣይኮነን ዝኽበር" ብምባል፡ እቲ ብፈደራል መንግስቲ ኢትዮጵያ ዝተዋህበ "ምኽባር ሕጊ" ዝበሃል ምኽንያት ሽፋን እዩ ክብል ይገልጽ። እቲ ኵናት ምስ ተወልዐ፡ ኣብ ቤት ዕዮ መንግስቲ ፌደራልን ኣብ መንግስታዊ ትካላት ጸጥታን ዝሰርሑ ተጋሩ "ብሰንኪ መንነቶም ካብ ስርሖም ተሰጉጎም" ዝብሉ እቶም ሰልፈኛታት፡ ኣብ ካልኦት ከባብታት ኢትዮጵያ ዝርከቡ ተጋሩ ድማ ብሰንኪ ዓሌቶም ጥራይ ይከላበቱ፣ ይጋፍዑን ይእሰሩን ኣለዉ ክብሉ መረረኦም ገሊጾም።ቅድም ክብል፡ ኣብ ሰራዊት ምክልኻልን ኮምሽን ፖሊስ ፌደራልን ዝሰርሑ ተወለድቲ ትግራይ ዕጥቆም ፈቲሖም ተወሳኺ መምርሕታት ክሳብ ዝወሃቦም ክጽበዩ ከምዝተሓበሩ ቢቢሲ ምጽብጻቡ ዝዝከር እዩ። ድሕሪ ምውላዕ እቲ ጎንጺ፡ ኣባላት ህወሓት እዮም ዝተብሃሉን ሰላም ክዘርጉ ተንቀሳቒሶም ዝተባህሉን ሰባት ኣብ ቀይዲ ከምዝኣተዉን ኣብ ዝሓለፈ ሰሙን ኣመሓዳሪት ከተማ ኣዲስ ኣበባ ኣዳነች ኣበቤ ገሊጻ ነይራ። ህዝቢ ከተማ ኣዲስ ኣበባ፡ "ካብ መንግስቲ ብዝቐረበሉ ጻውዒት" ኣብ ሓደ መዓልቲ ክልተ ሽሕ "ጥቆማ" ሂቡ ክትብል እውን ተዛሪባ ነይራ። ኣብ'ታ ከተማ ዝርከቡ ተወለድቲ ትግራይ "ሰላማዊ ምንቅስቓስ'ዮም ዝገብሩ ዘለዉ" ዝበለት እታ ኣመሓዳሪት፤ እንተኾነ "ታሪኻዊ ጌጋ ከይትፍጽሙ" ዝብል መልእኽቲ ኣብ ቴሌቪዥን ቀሪባ ተዛሪባ። ኣተሓባባሪ ናይ'ቲ ሰልፊ ኣሉላ ሰሎሙን፡ መንግስቲ ፈደራል "ኣብ ትግራይ ህዝቢ ዝግልገለሎም ኣገልግሎታት ስልኪ፣ መብራህቲ፣ ኢንተርኔትን ባንክን ኣቋሪፅካ ከተብቅዕ፡ ምስ ዝኾነ ጉጅለ እዩ ባእሰይ፡ ሕጊ እየ ዘኽብር ዘለኹ ምባል ትኽክል ኣይኮነን" ኢሉ። እቲ ጎንጺ ምስተወለዐ፡ ኣብ ክልል ትግራይ ኣገልግሎታት ስልኪ ኢመይልን እኳ እንተተቛረጸ መን ከምዘቋረጾ ኣይፍለጥን እዩ፤ ክሳብ ሕጂ እውን ኣገልግሎት ስልኪ፣ ኢንተርኔትን ባንክን ዕጹው እዩ ዘሎ። እቲ ኣዋሃሃዲ ናይ'ቲ ሰልፊ "ኣብይ ኣሕመድ ሰዲድዎ ንዘሎ ሰራዊት ክመልሶ ኣለዎ፤ ኣብ ሓደ ሃገር ንዘሎ ዜጋ ደብዳብ ነፈርቲ ናፈፀምካ ዝፍታሕ ዘሎ ፀገም ኣሎ ኢልና ኣይንኣምንን" ይብል። ኣቢይ ኣሕመድ ግን ነቲ ኣብ ገዛእ ወገኑ ሰራዊት ሰሜን እዝ መጥቃዕቲ ዝፈጸመ ጉጀለ ንዝተቖጻጸሮ ኣጽዋር ንምዕናው እምበር ኣብ ልዕሊ ህዝቢ ዘነጻጸረ ደብዳብ ከምዘይግበር ኣብ ተሌቪዥን ቀሪቡ ብትግርኛ ተዛሪቡ እዩ። " ሓደጋ መታን ከየጋጥም ኣብ ከተማ ተኣኪብኩም ኣይትኺዱ" ክብል ከኣ መኺሩ። ኣመዓባብላ እቲ ኩናት መንግስታት ፈደራልን ክልል ትግራይን ብፍልልይ ስነ-ሓሳብ፡ ክረሓሓቑ ጸኒሖም ንዝነበሮም ልፍንታዊ ኪዳን ኣፍሪስም ብልጽግናን ህወሓትን ኮይኖም ተፈላልዮም። ብለበዳ ኮቪድ ብዝተናውሐ ምርጫ እውን ተሰሓሒቦም። ባይቶ ፈደሬሺን ኢትዮጵያ፡ ሃገራዊ ምርጫ፡ ኮቪድ ድሕሪ ምህድኡ ሓደ ዓመት ኣብ ዘሎ ግዜ ክፍጸም ወሲኑ። መንግስቲ ክልል ትግራይ ግን ነቲ ውሳነ ብምንጻግ ምርጫ ኣካይዱ። ዶር ኣቢይ እቲ ምርጫ ዘይሕጋዊ እዩ ክብል ነጺጉዎ መንግስቲ ክልል ትግራይ ከኣ መንግስቲ ፈደራል ድሕሪ መስከረም 25 ስልጣኑ ስለዘብቀዐ ዘይሕጋዊ እዩ ኢሎም። ብድሕርዚ ክልቲኦም መንግስታት ኣፍልጦ ተነፋፊጎም ንሓድሕዶም ክካሰሱ ጸኒሖም። ብ02 ሕዳር ከኣ ኣብ ትግራይ ዓስኪሩ ምስ ዝነበረ ናይ ሰሜን እዝ ጎንጺ ተኸሲቱ። ዶክተር ኣቢይ ሰራዊትና ብገዛእ ወገኑ ስለዝተጠልመ፡ ሕጊ ከነኽብር ኢና ብምባል ኩናት ኣዊጁ። ኣብ ትግራይ ዝጸንዕ ናይ ሽዱሽተ ወርሒ ህጹጽ ግዙ እውን ኣዊጁ። ቤት ምኽሪ ፈደሬሺን ኢትዮጵያ እውን ንመንግስቲ ህወሓት ኣፍሪሱ ካልእ መንግስቲ ከምዝሸይም ሓቢሩ። ኣብ ትግራይ ኵናት ካብ ዝጅመር ሰሙኑ ኣሕሊፉ ኣሎ። ኣገልግሎት ኢንተርነት፡ ኢመይል፡ ባንክን ኣቋሪጹ ኣሎ። ክልቲኦም ወገናት ገና ይፈኻኸሩ ኣለው። ዶር ደብረጽየን፡ እቲ ጉዳይ ብሕብረት ኣፍሪቃ ክሽምገል ድላይ ከምዘለዎ እኳ እንተገለጸ ዶክተር ኣቢይ ግን 'ገበነኛታት ኣብ ሕጊ ቀሪቦም ዝግበኦም መቕጻዕቲ ከይወሰዱ ሰላማዊ ዝርርብ ዝበሃል የሎን' ይብል ኣሎ። ማሕበረ ሰብ ዓለም፡ ሕቡራት ኣመሪካ፡ ሕብረት ኤውሮጳ፡ ሕብረት ኣፍሪቃ፡ ዝተፈለላዩ መንግስታትን ህዝቢ ከይጉዳእ፡ ጉዳይኩም ብዘተን ልዝብን ፍትሕዎ ይብሉ ኣለው። ተዛማዲ ትሕዝቶ ሓይልታት ጸጥታ ትግራይ ወተሃደራዊ ምርኢት ኣቕሪቦም2 ነሓሰ 2020 ባይቶ ፌዴሬሽን ኢትዮጵያ፡ መረጻ ትግራይ ብዝምልከት እንታይ ውሳነ ኣሕሊፉ?6 መስከረም 2020 መንግስቲ ክልል ትግራይ ኢትዮጵያ ንከይትፈርስ ማሕበረሰብ ዓለም ኢዱ ከእቱ ጸዊዑ11 ሰነ 2020 ምሁራት ትግራይ፡ ኢትዮጵያ ናብ 'ኲናት ሕድሕድ' ከይተምርሕ ኣጠንቂቖም14 ሓምለ 2020 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
